CELEX: 62021CN0494
Language: mt
Date: 2021-08-11 00:00:00
Title: Kawża C-494/21: Talba għal deċiżjoni preliminari mressqa mill-High Court (l-Irlanda) fil-11 ta’ Awwissu 2021 – Eircom Limited vs Commission for Communications Regulation

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/9
            
         
      Talba għal deċiżjoni preliminari mressqa mill-High Court (l-Irlanda) fil-11 ta’ Awwissu 2021 – Eircom Limited vs Commission for Communications Regulation
      (Kawża C-494/21)
      (2021/C 431/08)
      Lingwa tal-kawża: l-Ingliż
      
         Qorti tar-rinviju
      
      High Court (l-Irlanda)
      
         Partijiet fil-kawża prinċipali
      
      
         Rikorrent: Eircom Limited
      
         Konvenut: Commission for Communications Regulation
      
         fil-preżenza ta’: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited
      
         Domandi preliminari
      
      F’ċirkustanzi fejn:
      
                  1)
               
               
                  Is-suq tat-telekommunikazzjonijiet ġie illiberallizzat u jeżistu operaturi ta’ servizzi ta’ telekomunikazzjoni multipli li joperaw fis-suq;
               
            
                  2)
               
               
                  operatur ta’ servizz partikolari (il-“Fornitur ta’ Servizz Universali” jew “USP”) intagħżel min-National Regulatory Authority (l-Awtorità Nazzjonali Regolatorja, l-Irlanda, iktar ’il quddiem in-“NRA”) sabiex twettaq Obbligi ta’ Servizz Universali (iktar ’il quddiem “USO”);
               
            
                  3)
               
               
                  in-NRA ddeterminat li hemm spiża netta pożittiva assoċjata mat-twettiq ta’ USOs (“l-Ispiża Netta tal-USO”); u
               
            
                  4)
               
               
                  in-NRA ddeterminat li l-Ispiża Netta tal-USO hija materjali meta mqabbla mal-ispejjeż amministrattivi tal-istabbiliment ta’ mekkanmiżmu ta’ kondiviżjoni fir-rigward tal- Ispiża Netta tal-USO bejn parteċipanti fis-suq;
               
            In-NRA, b’konformità mal-obbligi tagħha taħt id-Direttiva dwar Servizz Universali 2002/22 (1), hija obbligata li tikkunsidra jekk l-Ispiża Netta tal-USO hija eċċessiva fid-dawl tal-kapaċità tal-USP li jħallasha, inkunsiderazzjoni tal-karatteristiċi kollha tal-USP, b’mod partikolari, il-kwalità tat-tagħmir tiegħu, is-sitwazzjoni ekonomika u finanzjarja u s-sehem tiegħu tas-suq (kif imsemmi fil-paragrafu 42 tal-Bażi) huwa permess taħt id-Direttivi għan-NRA li tagħmel evalwazzjoni billi tqis biss il-karatteristiċi/sitwazzjoni tal-USP fir-rigward tal-kompetituri tiegħu fis-suq relevanti?
      
         (1)  Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002 dwar servizz universali u d-drittijiet ta' l-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali) (ĠU Edizzjoni Speċjali bil-Malti, Kapitolu 13, Vol. 29, p. 367).